b'\n_START_ARTICLE_\nPape\xc5\xbe Evgen I.\n_START_SECTION_\n\xc5\xbdivljenjepis\n_START_PARAGRAPH_\nEvgen se je rodil v Rimu o\xc4\x8detu Rufinijanu (Rufinianus), ki je bil tudi sam Rimljan. \xc5\xbde v zgodnji mladosti je vstopil v cerkveno slu\xc5\xbebo in ji ostal zvest do smrti. Po naravi je bil dobrohoten in blag, pa je postal cesrjev kandidat v nameri, da bo popustljiv do monoteletske herezije. Kljub temu je s potrditvijo odla\xc5\xa1al in je sedisvakanca trajala celo leto, en mesec in 25 dni. Kljub zavla\xc4\x8devanju se je cesar u\xc5\xa1tel, ker je Evgen podobno kot njegov predhodnik odlo\xc4\x8dno nastopal proti krivoverstvu skoz cel svoj kratki pontifikat. _NEWLINE_Ko so katoli\xc4\x8dani zgubili upanje, da se bo pape\xc5\xbe Martin vrnil nazaj iz izgnanstva, ker ga je nasilni samodr\xc5\xbeec Konstans II. 16. junija 653 odstavil, so v Rimu izvolili njegovega naslednika; posvetili so ga \xc5\xa1ele 10. avgusta 654. Iz Martinovih pisem, ki jih je pisal iz izgnanstva na polotoku Krimu, se da sklepati, da je v to izbiro privolil v blagor kr\xc5\xa1\xc4\x8danstva.\n_START_SECTION_\nSmrt in \xc4\x8de\xc5\xa1\xc4\x8denje\n_START_PARAGRAPH_\nUmrl je v Rimu. Pokopali so ga v Baziliki svetega Petra v Rimu.'